تورکیه‌نین باتمان ویلایتی‌نین حسن کیفی قصبه‌سی اراضی‌سینده یئرلشن 540 یاش‌لی، 1500 تون آغیرلیغیندا اولان آرتوک‌لو حامامی حسن کیف یئنی مدنیت پارک ساحه‌سیندکی یئنی یئرینه کؤچورولدو.
باتمان والی‌سی احمد دنیز ایلی‌سی سو آنباری وهیدروالکتریک سانترال لاییحه‌سی چرچیوه‌سینده اثر کؤچورمه فعالیت‌لری‌نین دونیایا نومونه تشکیل ائده‌جک خصوصیتده اولدوغونو سؤیله‌ییب.
والی بو اثرله یاناشی داها 6 اثرین کؤچوروله جگینی، حسن کیف حقیقی معنادا تاریخی خصوصیتینی قورویاجاغینی و یئنی حسن کیف-ین توریزمین مرکزی اولدوغونو وورغولاییب.
540 ایللیک اولماسی موناسیبتیله دونیا میقیاسیندا بوتؤو اولا‌راق کؤچورولن ان قدیم تاریخی اثر ساییلان 1200 تون آغیرلیغینداکی زینل بی توربه‌سی 12 می 2017-جی ایل تاریخینده یئنی یئرینه اوغورلو شکیلده کؤچورولوب.
قئید ائدک کی، آرتوک‌لو حامامی‌نین کؤچورولمه ایشی 6 ساعت 40 دقیقه داوام ائدیب.
